ΓΡΑΠΤΗ ΕΡΩΤΗΣΗ E-2480/00

υποβολή: Alonso Puerta (GUE/NGL) προς την Επιτροπή

(24 Ιουλίου 2000)

Θέμα: Καθυστέρηση στην έγκριση του κοινοτικού προγράμματος στήριξης για την Ισπανία

Η ισπανική κυβέρνηση παρουσίασε από 1ης Νοεμβρίου 1999 το Πρόγραμμα Περιφερειακής Ανάπτυξης (ΠΠΑ) (2000-2006) για τις ισπανικές περιφέρειες που περιλαμβάνονται στο στόχο 1 των Ευρωπαϊκών Διαρθρωτικών Ταμείων. Σύμφωνα με τα προβλεπόμενα στις παραγράφους 4 και 5 το άρθρο 15 του κανονισμού του Συμβουλίου (ΕΚ) 1260/1999(1) της 21ης Ιουνίου 1999, περί καθορισμού των γενικών διατάξεων για τα Διαρθρωτικά Ταμεία, η Επιτροπή έπρεπε να είχε εγκρίνει μια απόφαση συμμετοχής των Ταμείων το πολύ 5 μήνες μετά την παραλαβή του προγράμματος, δηλαδή προ της 1ης Απριλίου 2000.

Ποιοί είναι οι λόγοι της σοβαρής καθυστέρησης στην έγκριση του κοινοτικού προγράμματος για την Ισπανία εκ μέρους της Επιτροπής;

Είναι αληθές ότι το ΠΠΑ πουπέβαλε αρχικά η ισπανική κυβέρνηση ήταν ελλειπές και ατελές γιατί δεν περιείχε όλα τα στοιχεία που προβλέπονται στο άρθρο 16 του κανονισμού 1260/1999;

Ποιές είναι οι συμπληρωματικές πληροφορίες που ζήτησε η Επιτροπή;

Ιδιαίτερα, ζήτησε η Επιτροπή την λεπτομερή κατανομή των πόρων μεταξύ των μεμονωμένων αυτονόμων κοινοτήτων;

Σε ποιό βαθμό η ισπανική κυβέρνησηπέβαλε τις συμπληρωματικές πληροφορίες που ζήτησε η Επιτροπή;

(1) ΕΕ L 161 της 26.6.1999, σελ. 1.

Απάντηση του κ. Barnier εξ ονόματος της Επιτροπής

(5 Οκτωβρίου 2000)

Η Επιτροπή έλαβε το σχέδιο περιφερειακής ανάπτυξης για τις ισπανικές περιφέρειες που είναι επιλέξιμες για το στόχο 1, στις 29 Οκτωβρίου 1999 και, μετά από προκαταρκτική εξέτασή του, πληροφόρησε τις ισπανικές αρχές, στις 22 Νοεμβρίου 1999, ότι το σχέδιο αυτό ήταν αποδεκτό βάσει των κανόνων των Διαρθρωτικών Ταμείων(1).

Ωστόσο, προκειμένου να διευκολυνθούν τόσο η επεξεργασία του σχεδίου αυτού όσο και οι επακόλουθες διαπραγματεύσεις του Κοινοτικού Πλαισίου Στήριξης (ΚΠΣ) του στόχου 1 για την περίοδο 2000-2006, η Επιτροπή ζήτησε από τις ισπανικές αρχές στις 14 Δεκεμβρίου 1999, ναποβάλουν πρόσθετολικό, περιλαμβανομένης της σχεδιαζόμενης κατανομής κονδυλίων ανά περιφέρεια. Σε απάντηση, οιπηρεσίες της Επιτροπής έλαβαν σχετικές συμπληρωματικές πληροφορίες στις 31 Ιανουαρίου του 2000.

Όσον αφορά τα ΚΠΣ που αφορούν άλλες περιφέρειες του στόχου 1, και ενόψει του σημαντικού επιπέδου των σχετικών δημοσιονομικών πόρων, η αξιολόγηση των ιδιαίτερα εκτεταμένων ισπανικών προτάσεων,πό το φως των διατάξεων του νέου κανονισμού των Διαρθρωτικών Ταμείων, απαιτούσε ορισμένο χρονικό διάστημα. Η διαπραγματευτική εντολή της Επιτροπής εστάλη στις ισπανικές αρχές στις 18 Απριλίου 2000. Οι επακολουθήσασες διαπραγματεύσεις εστιάστηκαν σε ορισμένα σημαντικά ζητήματα όπως η συνοχή της προσέγγισης για τη γενικότερη στρατηγική όσον αφορά την περίοδο προγραμματισμού 2000-2006, περιλαμβανομένου του ρόλου της κοινωνίας των πληροφοριών, η μείωση και η ενσωμάτωση των προγραμμάτων σε περιφερειακό επίπεδο και ο σαφής προσδιορισμός των μηχανισμών οικονομικής διαχείρισης και εταιρικής σχέσης κατά το στάδιολοποίησης.

Οι διαπραγματεύσεις αυτές έχουν τώρα ολοκληρωθεί και η καταρχήν απόφαση για το νέο ΚΠΣ, με την οποία αντιμετωπίζονται τα ζητήματα αυτά, συμβάλλοντας έτσι καλύτερα στη διαδικασία συνοχής των ισπανικών περιφερειών στόχου 1, έχει εγκριθεί από την Επιτροπή στις 26 Ιουλίου 2000, ταυτόχρονα με τις αποφάσεις που αφορούν την Ελλάδα και τη Βόρειο Ιρλανδία.

(1) ΕΕ L 161 της 26.6.1999.